APROBACIÓN DAS BASES DA CONVOCATORIA DE ADMINISTRATIVO 2020
ADMINISTRACIÓN LOCAL — Municipal — Fornelos de Montes (Persoal, oposicións, 06/05/2020)

A xunta de goberno local, en sesión celebrada o día 24 de abril de 2020, adoptou o seguinte acordo: “Visto o expediente instruído, no que se contén a documentación pertinente que pon de manifesto a necesidade de proceder á realización da convocatoria dunha praza vacante prevista na Oferta de Emprego Público de 2020 e pertencente á escala de administración xeral, subescala administrativa, polo sistema de promoción interna, en cumprimento do acordo adoptado polo Pleno da Corporación Municipal en sesión celebrada o 27 de decembro de 2019. Vista a normativa aplicable, Real Decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público; Lei 7/1985, de 2 de abril, reguladora das bases de réxime local; Real Decreto lexislativo781/1986, de 18 de abril, polo que se aproba o Texto refundido das disposicións legais vixentes en materia de réxime local; Lei 5/1997, de 22 de xullo, de administración local de Galicia e normativa concordante. No uso da delegación efectuada pola Alcaldía das facultades atribuídas polos artigos 21.1 g) e 21.3 da Lei reguladora das bases de réxime local citada, acordase aprobar a presente convocatoria para cubrir unha praza de Administrativo de Administración Xeral vacante incluída no cadro de persoal funcionario do C oncello de Fornelos de Montes que se rexera pola seguintes: O obxecto das presentes bases é a cobertura dunha praza vacante prevista na Oferta de Emprego Público de 2020 e pertencente á Escala de Administración Xeral, Subescala Administrativa, segundo a Oferta de emprego público do Concello de Fornelos de Montes publicada no Diario Oficial de Galicia, nº 54 de 18 de marzo de 2020. Esta praza ten as seguintes características: Para o non previsto expresamente nestas bases estarase ao disposto na Lei 39/2015, de 1 de outubro, do Procedemento Administrativo Común das Administracións Públicas; Lei 40/2015, de 1 de outubro, de Réxime Xurídico do Sector Público; Real Decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público; Lei 7/1985, de 2 de abril, reguladora das Bases do Réxime Local; Lei 5/1997, de 22 de xullo, de Administración Local de Galicia; Lei 30/1984, de 2 de agosto, de Medidas para a Reforma da Función Pública; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local; Real Decreto 896/1991, de 7 de xuño, polo que se establecen as regras básicas e os programas mínimos a que debe de axustarse o procedemento de selección dos funcionarios de Administración Local; Lei 2/2015, de 29 de abril, de emprego público de Galicia.; Real Decreto 364/1995, de 10 de marzo, polo que se aproba o Regulamento Xeral de Ingreso do Estado e de Provisión de postos de traballo e Promoción Profesional dos Funcionarios Civís da Administración Xeral do Estado, e demais disposicións legais de aplicación. Para formar parte das probas de selección, será necesario: Os requisitos enumerados con anterioridade deberán posuírse o día de remate do prazo de presentación de solicitudes. Unha vez aprobadas as presentes bases, procederase á súa publicación no taboleiro de edictos do concello, íntegra no Boletín Oficial da Provincia de Pontevedra (BOP) e extracto no Diario Oficial de Galicia (DOG). Publicarase, así mesmo no BOE, abríndose o prazo de presentación de instancias durante 20 días naturais dende esta última publicación. As solicitudes dirixiranse á Alcaldía do Concello de Fornelos de Montes, e se presentarán no Rexistro de entrada deste concello no prazo indicado. Así mesmo, as instancias poderán presentarse en calquera das formas determinadas na Lei 39/2015, de 1 de outubro, do procedemento administrativo común das Administracións Públicas. As persoas que desexen tomar parte nas probas selectivas convocadas deberán facelo constar mediante unha instancia dirixida ó Sr. Alcalde-Presidente do Concello de Fornelos de Montes, de acordo con modelo que se facilitará no Concello e que figura como Anexo II das presentes Bases. Á solicitude deberase achegar a seguinte documentación: Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. Dita resolución publicarase no taboleiro de edictos do concello e no BOP, sinalándose un prazo de dez días para a súa subsanación. Non caso de que non houbera ningún/ha excluído/a a lista de admitidos aprobarase con carácter definitivo, publicándose, así mesmo, polos medios citados. Segundo o disposto no artigo 2 do Real Decreto 2271/2004, de 3 de decembro, polo que se regula o acceso ao emprego público das persoas con discapacidade, as convocatorias de probas selectivas correspondentes deberán incluír a reserva dunha cota non inferior ao 5% das prazas vacantes para ser cubertas entre persoas cun grao de minusvalía igual ou superior ó 33%. Non procede neste suposto reservar unha porcentaxe das prazas para persoas con minusvalía por non ser posible chegar a unha unidade con esa porcentaxe. De tódolos xeitos, no suposto de que se posúa algunha discapacidade igual ou superior ó 33%, farase constar na solicitude de participación desta convocatoria, achegando declaración expresa dos interesados de que reúnen o grao de discapacidade, acreditado mediante o certificado expedido polos órganos competentes do Ministerio de Traballo e Asuntos Sociais ou da Comunidade Autónoma. Na solicitude o interesado deberá reflectir as necesidades específicas que teña para acceder ao proceso selectivo en igualdade de condicións que o resto dos aspirantes, pedindo, se é o caso, adaptación de tempo e/ou medios para a realización das probas, de conformidade co establecido na Orden PRE/1822/2006, de 9 de xuño, pola que se establecen os criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Igualmente, haberá de acreditarse mediante certificado expedido ao efecto polos órganos competentes do Ministerio de Traballo e Asuntos Sociais ou, se é o caso, da Comunidade Autónoma, a compatibilidade do grao de discapacidade co posto de traballo ao que se solicita concorrer. En todo caso, para o desenvolvemento do proceso con tódalas garantías do dereito de acceso á función pública en condicións de igualdade, haberá que aterse á Lei 53/2003, de 10 de decembro, sobre emprego público de discapacitados e ao Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como outra normativa concordante vixente. Anunciarase no taboleiro de edictos do Concello e no BOP a lista definitiva de aspirantes admitidos así como o día, hora e lugar en que haberá de realizarse o primeiro exercicio de selección. O chamamento para posteriores exercicios farase mediante a publicación no taboleiro de edictos da Corporación. Os anuncios da celebración das sucesivas probas deberán facerse públicas polo órgano de selección nos locais onde se celebrara a proba anterior, con doce horas de antelación, como mínimo, ao inicio deste, si se trata do mesmo exercicio, ou de vinte e catro horas, si se trata dun novo, e dende a total conclusión dun exercicio ou proba ata o comezo do seguinte deberá transcorrer un prazo mínimo de 48 horas, a non ser que tódolos que teñan que realiza-la respectiva proba acepten expresamente a redución destes prazos. Ata a iniciación do exercicio seguinte non poderá transcorrer máis de 45 días naturais. Os membros do tribunal cualificador serán designados polo alcalde segundo o disposto no art.4, parágrafos e) e f) do Real decreto 896/91, do 7 de xuño, e art.60 da Lei 7/2007, de 12 de abril, do estatuto básico do empregado público. O tribunal cualificador estará integrado por cinco membros titulares e cinco suplentes, senda a súa composición a seguinte: presidente, secretario e tres vogais. Tódolos/as vocais deberán posuír a titulación ou especialización igual ou superior á esixida para o acceso á praza convocada. A abstención e recusación dos membros do Tribunal formularanse de conformidade cos artigos 23 e 24 da Lei 40/2015, de 1 de outubro, de réxime xurídico do sector público. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros e se tenderá á paridade entre muller e home. O tribunal non se poderá constituír nin actuar sen a asistencia de, polo menos, tres dos seus membros, titulares ou suplentes, indistintamente, e resultando, en todo caso, imprescindible a asistencia do presidente e do secretario. Tódolos membros do Tribunal teñen voz e voto. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. O tribunal poderá dispoñer a incorporación de técnicos asesores, con voz e sen voto, para todas ou algunhas das probas que así o requiran. Estes colaborarán co órgano encargado da selección exclusivamente cando sexa necesario, por mor de temas técnicos. A determinación concreta dos membros do Tribunal, así como dos seus suplentes, farase pública no BOP, xunto coa listaxe definitiva de admitidos e a data, lugar e hora do primeiro exercicio. A fase de concurso, que non terá carácter eliminatorio, será a primeira obxecto de valoración. Publicada a lista definitiva de aspirantes admitidos, o tribunal reunirase en sesión non pública para valorar os méritos alegados e debidamente acreditados. O resultado da valoración farase público mediante a súa exposición no taboleiro de edictos da casa do concello, con anterioridade á realización do primeiro exercicio da fase de oposición e ata a resolución final do procedemento. En todo caso a puntuación obtida non se poderá aplicar para superar os exercicios da fase de oposición. Valoraranse os seguintes méritos: Só se puntuará o nivel máis alto acreditado. A estes efectos estarase, ademais, ao previsto na Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (CELGA). A puntuación dos apartados b), c), d) e e) acreditarase mediante copia compulsada dos títulos ou certificacións que acrediten os méritos expedidas polos órganos competentes. De conformidade co disposto no R. D. 896/1991, o programa da convocatoria consta de 40 temas; non obstante, en base ó previsto no artigo 77 do R. d. 364/1995 de 10 de marzo, os aspirantes a esta praza da quenda de promoción interna están exentos das materias das que teñan acreditados suficientes coñecementos nas probas de ingreso, polo que quedan reducidos aos 23 temas que se indican no Anexo I. En orde a comprobar a idoneidade dos candidatos a realización das probas será obrigatoria e eliminatoria, cualificándose ata un máximo de 10 puntos cada exercicio, sendo eliminados os aspirantes que non alcancen un mínimo de 5 puntos, agás no exame de galego que non será eliminatorio e se cualificará cun máximo de 2 puntos. A puntuación de cada un dos exercidos determinarase calculando a media aritmética das puntuacións outorgadas por cada un dos membros do Tribunal. A puntuación máxima nesta fase será de 22 puntos. Os exercicios da oposición serán os que seguen: Será un exame teórico de carácter obrigatorio e eliminatorio, consistente en contestar un cuestionario tipo test de cincuenta (50) preguntas e respostas alternativas, das que só unha é correcta, relacionadas coas materias que integran o programa que figura como anexo a estas bases e que se desenvolverá nun tempo máximo dunha hora e media. Puntuarase 0,20 puntos por pregunta correctamente acertada. Será un exame práctico de carácter obrigatorio e eliminatorio, consistente en resolver un caso práctico (por escrito) relacionado coas funcións a desenvolver no posto, cunha duración aproximada de hora e media, escollido ao chou entre tres propostos polo Tribunal. Para a realización desta parte do exercicio os aspirantes poderán facer uso dos textos legais e bibliografía que consideren oportunos. De caracter obrigatorio e non eliminatorio, que se cualificará como apto ou non apto. Consistira na tradución ao galego dun texto en castelán durante un período de 30 minutos. Estará exento da súa realización quen acredite no prazo de presentación da solicitude para participar no concurso oposición que se convoca a posesión do titulo de Celga 4 ou certificado de perfeccionamento ou equivalente, que se cualificará cos 2 puntos correspondentes á puntuación máxima. Cando a natureza dos exercicios o permita estes serán anónimos. O primeiro exercicio da oposición non terá lugar antes de que teña transcorrido un prazo mínimo de dous meses a contar dende a publicación do estrato destas bases no Boletín Oficial do Estado. O tribunal queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. As bases da convocatoria e cantos actos administrativos deriven delas e das actuación dos tribunais poderán ser impugnados nos casos e na forma establecidos pola Lei 39/2015, de 1 de outubro, do Procedemento Administrativo Común das Administracións Públicas. A Administración municipal tamén poderá, no seu caso, revisar as resolucións dos tribunais segundo o previsto na citada Lei 30/1992, do 26 de novembro. TEMA 1. Réxime Xurídico do Sector Público: Órganos das Administracións Públicas. Principios da potestade sancionadora. Responsabilidade patrimonial das Administracións Públicas. Funcionamento electrónico do Sector Público. TEMA 2. Procedemento Administrativo Común das Administracións Públicas (I): Interesados no procedemento administrativo. Actividade das Administracións Públicas. Actos administrativos. TEMA 3. Procedemento Administrativo Común das Administracións Públicas (II): Garantías do procedemento. Iniciación, Ordenación e Instrución. TEMA 4. Procedemento Administrativo Común das Administracións Públicas (III): Finalización do procedemento. A tramitación simplificada. Execución. TEMA 5. Procedemento Administrativo Común das Administracións Públicas (IV): Revisión de oficio. Recursos administrativos. TEMA 6. O Rexistro de documentos na Administración Local. Requisitos na presentación de documentos. Comunicacións e notificacións. A publicación. TEMA 7. As formas da actividade nas Entidades Locais. A intervención administrativa na actividade privada: fomento, servizo público e policía. Servizos das corporacións locais. Modos de xestión dos servizos públicos. TEMA 8. Os bens das entidades locais. Clasificación. Dominio Público. Bens patrimoniais. O inventario de bens. TEMA 9. Persoal ao servizo das Administracións Públicas segundo o Texto refundido da Lei do Estatuto Básico do Empregado Público, aprobado por Real Decreto Lexislativo 5/2015, de 30 de outubro: Clases. Dereitos e deberes. Adquisición e perda da relación de servizo. Ordenación da actividade profesional. Situacións administrativas. Réxime disciplinario. TEMA 10. A organización municipal: O Alcalde, o Pleno, a Xunta de Goberno Local. As comisións informativas. Competencias. TEMA 11. Réxime de funcionamento dos órganos de goberno local. Convocatoria e orde do día. Sesións e acordos. Requisitos para a súa constitución. Votacións. Actas e certificacións, comunicacións, notificacións e publicación dos acordos. TEMA 12. A poboación municipal. O padrón municipal de habitantes. Dereitos e deberes dos veciños. TEMA 13. Ordenanzas e regulamentos das entidades locais. Procedemento de elaboración e aprobación. Bandos. TEMA 14. O orzamento das entidades locais (I). Contido e aprobación. Os créditos e as súas modificacións. TEMA 15. O orzamento das entidades locais (II). Execución e liquidación. Control e fiscalización. TEMA 16. Facendas locais. Recursos das facendas locais. Clasificación dos ingresos. Ordenanzas fiscais e de prezos públicos. TEMA 17. Contratos do sector público. Obxecto e ámbito de aplicación. Contratos do sector publico. Órgano de contratación. Capacidade e solvencia do empresario. TEMA 18. Contratos do sector público. Actuacións relativas á contratación das Administracións Públicas. TEMA 19. Contratos do sector público. Tipos de contratos das Administracións Públicas. TEMA 20. Contratos do sector público. Rexistros oficiais de licitadores e empresas clasificadas. Rexistro de contratos do sector público. Plataforma de contratación do sector público. TEMA 21. Contratos do sector público. Competencias en materia de contratación nas Entidades Locais. Normas específicas de contratación pública nas Entidades Locais. TEMA 22. Lei 2/2016, de 30 de decembro, do solo de Galicia. Réxime urbanístico do solo. Intervención na edificación e uso do solo e disciplina urbanística. TEMA 23. Transparencia da actividade pública. Dereito de acceso á información pública. Bo goberno. D./Dª., con DNI. e domicilio a efectos de notificacións en., da localidade de. (Código Postal….…….) e nº de teléfono. EXPÓN.-Que sendo convocadas as probas selectivas para a provisión por promoción interna polo procedemento de concurso-oposición dunha praza de administrativo vacante no cadro de persoal funcionario do Concello de Fornelos de Montes, encadrada na escala de Administración Xeral, Subescala Administrativa, Subgrupo C1, e coñecendo e aceptando as Bases que regulan o procedemento selectivo, MANIFESTA.-Que reúne todas e cada unha das condicións que se esixen nas Bases da convocatoria, presentando a seguinte documentación: Así mesmo, DECLARA, posuír capacidade funcional para o desempeño das tarefas do posto de traballo e non ter sido separado/a, mediante expediente disciplinario, do servizo de ningunha Administración Pública, nin atoparse inhabilitado para o exercicio de funcións públicas por sentencia firme. E comprométese, no caso de ser seleccionado/a, a presenta-lo correspondente certificado médico. SOLICITA sexa admitido/a para tomar parte no concurso-oposición para cubrir en propiedade dita praza de administrativo, encadrada na escala de Administración Xeral, Subescala Administrativa, Subgrupo C1, coa exención do exame de galego, no caso de ter acreditado a posesión do titulo de Celga 4 ou certificado de perfeccionamento ou equivalente. Fornelos de Montes, ______ de___________________ 2020 Asdo” Fornelos de Montes, a 24 de abril de dous mil vinte. O alcalde Emiliano Lage Rodríguez